CELEX: 32021D0972
Language: fi
Date: 2021-06-14 00:00:00
Title: Neuvoston päätös (EU) 2021/972, annettu 14 päivänä kesäkuuta 2021, Maailman kauppajärjestön yleisneuvostossa Euroopan unionin puolesta otettavasta kannasta, joka koskee Euroopan unionin pyyntöä Länsi-Balkanin maille myönnettäviä yksipuolisia kauppaetuuksia koskevan WTO:n poikkeusluvan voimassaolon jatkamiseksi

17.6.2021   
               
               
                  FI
               
               
                  Euroopan unionin virallinen lehti
               
               
                  L 214/66
               
            
         NEUVOSTON PÄÄTÖS (EU) 2021/972,
         annettu 14 päivänä kesäkuuta 2021,
         Maailman kauppajärjestön yleisneuvostossa Euroopan unionin puolesta otettavasta kannasta, joka koskee Euroopan unionin pyyntöä Länsi-Balkanin maille myönnettäviä yksipuolisia kauppaetuuksia koskevan WTO:n poikkeusluvan voimassaolon jatkamiseksi
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Maailman kauppajärjestön perustamissopimuksen, jäljempänä ’WTO-sopimus’, II artiklan 2 kohdan mukaan kyseisen sopimuksen liitteisiin 1, 2 ja 3 sisältyvät sopimukset ja niihin liittyvät oikeudelliset asiakirjat, jäljempänä ’monenkeskiset sopimukset’ –tullitariffeja ja kauppaa koskeva yleissopimus 1994, jäljempänä ’GATT 1994 -sopimus’, mukaan lukien – ovat erottamaton osa WTO-sopimusta ja sitovat Maailman kauppajärjestön, jäljempänä ’WTO’, kaikkia jäseniä, unioni mukaan lukien.
                  
               
                     (2)
                  
                  
                     WTO-sopimuksen IV artiklan 1 kohdan mukaan WTO voi tehdä päätöksiä kaikista monenkeskisten kauppasopimusten alaisista asioista.
                  
               
                     (3)
                  
                  
                     WTO-sopimuksen IX artiklan 3 kohdan mukaisesti WTO voi poikkeuksellisissa olosuhteissa päättää poikkeusluvan myöntämisestä jäsenelle WTO-sopimuksessa tai jossakin monenkeskisessä kauppasopimuksessa olevasta velvoitteesta.
                  
               
                     (4)
                  
                  
                     Unionille myönnettiin ensin sen velvoitteita koskeva poikkeuslupa 8 päivänä joulukuuta 2000 GATT 1994 -sopimuksen I artiklan 1 kohdan nojalla 31 päivään joulukuuta 2006 asti, ja sen voimassoloa jatkettiin viimeksi 7 päivänä joulukuuta 201631 päivään joulukuuta 2021 asti, siinä määrin kuin on tarpeen sen sallimiseksi, että unioni voi myöntää etuuskohtelun siihen oikeutetuille tuotteille, jotka ovat peräisin Länsi-Balkanin maista (Albania, Bosnia ja Hertsegovina, Kosovo (*) Montenegro, Pohjois-Makedonia ja Serbia).
                  
               
                     (5)
                  
                  
                     Yksipuolisten kauppaetuuksien soveltamisaikaa jatkettiin 16 päivänä joulukuuta 2020 Euroopan parlamentin ja neuvoston asetuksella (EU) 2020/2172 (1) uudelleen Länsi-Balkanin maiden osalta 31 päivään joulukuuta 2025 asti.
                  
               
                     (6)
                  
                  
                     Ilman WTO-velvoitteita koskevaa poikkeuslupaa unionin Länsi-Balkanin maihin 31 päivään joulukuuta 2025 asti soveltamat yksipuoliset kauppaetuudet olisi laajennettava koskemaan kaikkia muita WTO:n jäseniä.
                  
               
                     (7)
                  
                  
                     Länsi-Balkanin maihin kohdistuvat yksipuoliset kauppaetuudet sallivan WTO-velvoitteita koskevan GATT 1994 sopimuksen I artiklan 1 kohdan nojalla myönnetyn poikkeusluvan voimassaolon jatkamista koskeva pyyntö on oikeutettu, kun otetaan huomioon alueen jatkuvasti vaikea taloustilanne ja se, että unionin näille maille myöntämä etuuskohtelu siihen oikeutetuille tuotteille on tarkoitettu edistämään talouskehitystä tavalla, joka on johdonmukainen GATT 1994 -sopimuksen tavoitteiden kanssa, eikä luomaan esteitä muiden WTO:n jäsenten kaupalle.
                  
               
                     (8)
                  
                  
                     On aiheellista vahvistaa WTO:n yleisneuvostossa unionin puolesta otettava kanta, koska unionin Länsi-Balkanin maille myöntämiä yksipuolisia kauppaetuuksia koskevan WTO:n poikkeusluvan voimassaolon jatkaminen tulee sitomaan WTO:n jäseniä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Maailman kauppajärjestön yleisneuvostossa Euroopan unionin puolesta otettavana kantana on pyytää unionin Länsi-Balkanin maille myöntämiä yksipuolisia kauppaetuuksia koskevan WTO:n poikkeusluvan voimassaolon jatkamista 31 päivään joulukuuta 2026 ja puoltaa kyseisen pyynnön hyväksymistä.
            Komissio esittää kyseisen kannan.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 14 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               A. MENDES GODINHO
            
         
         
            (*)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
         
            (1)  Euroopan parlamentin ja neuvoston asetus (EU) 2020/2172, annettu 16 päivänä joulukuuta 2020, poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille annetun neuvoston asetuksen (EY) N:o 1215/2009 muuttamisesta (EUVL L 432, 21.12.2020, s. 7).